Franziska Pohling je społnomócnjena Budyskeho wokrjesa za naležnosće ludźi ze zbrašenjemi a je čłonka sakskeje přirady za nich. Milenka Rječcyna je so z njej rozmołwjała.
Tuchwilu je wšudźe rěč wo inkluziji, wosebje w zjawnych zarjadnišćach. Što k tomu měniće?
F. Pohling: W měsće maja ludźo ze zbrašenjom zwjetša lěpše wuměnjenja hač na wsy, tež zwonka zjawnych twarjenjow. Inkluzija pak njeje jeničce myslena za zbrašenych, ale za kóždeho.
Móžeće za to přikład mjenować?
F. Pohling: Myslu mjez druhim na šule. Nimo dźěći w koleskatym stole su tež maćerje, kotrež maja ćěšenka w ćežkim babyjowym nošadle. Tak je za nje runja zbrašenemu dźěsću derje, měć lift w kubłanišću. Wšitke barjery měli na zjawnych městnach wotstronić. Tak předewšěm na gmejnskich zarjadach, apotekach, pola lěkarja, pjekarja atd. Wšudźe tam, dokal ludźo často chodźa.
Nadźijeće so, zo so w Sakskej na tymle polu něšto změni?
szl_Latn hrv_Latn ces_Latn szl_Latn szl_Latn sag_Latn